CELEX: 62019TN0868
Language: fi
Date: 2019-12-20 00:00:00
Title: asia T-868/19: Kanne 20.12.2019 – Nouryon Industrial Chemicals ym. v. komissio

2.3.2020   
            
            
               FI
            
            
               Euroopan unionin virallinen lehti
            
            
               C 68/47
            
         
      Kanne 20.12.2019 – Nouryon Industrial Chemicals ym. v. komissio
      (asia T-868/19)
      (2020/C 68/56)
      Oikeudenkäyntikieli: englanti
      
         Asianosaiset
      
      
         Kantajat: Nouryon Industrial Chemicals BV (Amsterdam, Alankomaat), Knoell NL BV (Maarssen, Alankomaat), Grillo-Werke AG (Duisburg, Saksa), PCC Trade & Services GmbH (Duisburg) (edustajat: asianajajat R. Cana, G. David, ja solicitor Z. Romata)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  ottamaan kanteen tutkittavaksi ja toteamaan sen perustelluksi
               
            
                  —
               
               
                  kumoamaan riidanalaisen päätöksen kokonaisuudessaan
               
            
                  —
               
               
                  velvoittamaan vastaajan korvaamaan oikeudenkäyntikulut ja
               
            
                  —
               
               
                  toteuttamaan muut tarpeelliseksi katsottavat toimenpiteet
               
            
         Oikeudelliset perusteet ja pääasialliset perustelut
      
      Kantajat vaativat kanteessaan, että unionin yleinen tuomioistuin kumoaa Euroopan kemikaaliviraston kemikaalien rekisteröinnistä, arvioinnista, lupamenettelyistä ja rajoituksista annetun Euroopan parlamentin ja neuvoston asetuksen (EU) N:o 1907/2006 51 artiklan 7 kohdan nojalla komission käsiteltäväksi siirtämästä dimetyylieetterin rekisteröinnin vaatimustenmukaisuuden tarkistuksesta 16.10.2019 tehdyn komission täytäntöönpanopäätöksen (1).
      Kanteensa tueksi kantajat vetoavat yhdeksään kanneperusteeseen.
      
                  1)
               
               
                  Ensimmäinen kanneperuste: Vastaaja on ylittänyt toimivaltansa ja rikkonut REACH-asetuksen (2) 51 artiklan 7 kohtaa antaessaan riidanalaisen päätöksen, joka kattaa sellaiset näkökohdat, joista Euroopan kemikaaliviraston (jäljempänä virasto) jäsenvaltioiden komitea oli päässyt yksimielisyyteen, vaikka komissio saa REACH-asetuksen 51 artiklan 7 kohdan mukaan antaa päätöksen ainoastaan silloin, kun viraston komitea ”ei pääse yksimielisyyteen.”
               
            
                  2)
               
               
                  Toinen kanneperuste: Vastaaja on tehnyt ilmeisen arviointivirheen ja rikkonut REACH-asetuksen 13 artiklan 3 kohtaa, koska dimetyylieetterin (jäljempänä aine) testaaminen riidanalaisessa päätöksessä osoitetuissa pitoisuuksissa ei ole teknisesti mahdollista ja on ristiriidassa REACH-asetuksen 13 artiklan 3 kohdassa tarkoitetuilla toimenpiteillä säädettyjen testausmenetelmien kanssa.
               
            
                  3)
               
               
                  Kolmas kanneperuste: Vastaaja on tehnyt ilmeisen arviointivirheen vaatiessaan testejä, joilla ei saada relevanttia tietoa aineesta.
               
            
                  4)
               
               
                  Neljäs kanneperuste: Vastaaja on tehnyt ilmeisen arviointivirheen ja rikkonut REACH-asetuksen liitteessä X olevan 8.7.3 jakson 2 saraketta vaatiessaan kohorttien 2A/2B sisällyttämistä laajennettuun kahden sukupolven lisääntymismyrkyllisyystutkimukseen.
               
            
                  5)
               
               
                  Viides kanneperuste: Vastaaja on ylittänyt toimivaltansa ja rikkonut REACH-asetuksen liitteessä X olevan 8.7.3 jakson I saraketta ja 25 artiklaa vaatiessaan annoksenmäärityskoetta.
               
            
                  6)
               
               
                  Kuudes kanneperuste: Vastaaja on ylittänyt toimivaltansa ja rikkonut REACH-asetuksen 41 artiklaa ja REACH-asetuksen liitettä XI ollessaan antamatta kantajille mahdollisuutta toimittaa väitetyn REACH-vaatimusten täyttymättä jäämisen osalta testivaatimusten mukautusta vaadittujen tosiasiallisten testien sijasta.
               
            
                  7)
               
               
                  Seitsemäs kanneperuste: Vastaaja on ylittänyt toimivaltansa ja rikkonut REACH-asetuksen 41 artiklaa päätyessään riidanalaisella päätöksellä mahdolliseen interpolaation käytön (read-across) avulla tehtyyn mukautukseen.
               
            
                  8)
               
               
                  Kahdeksas kanneperuste: Vastaaja on tehnyt ilmaisen arviointivirheen ollessaan ottamatta relevanttia tietoa huomioon ja rikkonut REACH-asetuksen liitteessä IX olevan 8.7.2 jakson 2 saraketta vaatiessaan kaneilla hengitystiereitin kautta suoritettavaa kehitysmyrkyllisyystutkimusta (PNDT, testimenetelmä: EU B.31/OECD TG 414).
               
            
                  9)
               
               
                  Yhdeksäs kanneperuste: Vastaaja on loukannut EU-oikeuden suhteellisuusperiaatetta ja REACH-asetuksen 25 artiklaa ensinnäkin vaatiessaan tarpeettomia ja sopimattomia testejä, koska testejä on teknisesti mahdotonta toteuttaa siten kuin vastaaja vaatii, ja että siinä tapauksessa, että nämä testit tehtäisiin, niistä ei voitaisi saada mitään relevanttia tietoa aineesta, ja toiseksi vaatimalla tarpeetonta annoksenmäärityskoetta, mikä on kun otetaan huomioon myös huomattavat ja raskaat eläinten hengen menetykset, REACH-asetuksen 25 artiklan vaatimusten vastaista, ja kolmanneksi hylkäämällä vähemmän raskaan vaihtoehdon.
               
            
         (1)  C(2019) 7336 final.
      
         (2)  Kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18.12.2006 annettu Euroopan parlamentin ja neuvoston asetus (EY) 1907/2006 (EUVL 2006, L 396, s.1).